ઉલ્લેખનીય છે કે વર્ષ ૨૦૧૧-૧૨માં પ્રમોટર્સ અને ઓપરેટર્સની સાઠગાંઠના પગલે આઇપીઓમાં ભરતા નાના રોકાણકારોને મોટું નુકસાન જતાં નાના રોકાણકારોએ આઇપીઓ ભરવાનું ટાળ્યું હતું અને તેના કારણે પ્રમોટર્સ આઇપીઓ લાવવા માટે પાછી પાની કરતા હતા. પાછલા વર્ષે નવી સરકારની રચના થવાની સાથે જ સેકન્ડરી માર્કેટમાં તેજી જોવાઇ અને આર્થિક સુધારાના પગલે કેલેન્ડર વર્ષ ૨૦૧૫માં કેટલીક કંપનીઓએ ફરી વાર આઇપીઓ દ્વારા નાણાં ઊભા કરવાનો માર્ગ પસંદ કર્યો.